מייה שם

מייה שֵׁם (נולדה ב-29 באפריל 2002) היא אזרחית ישראלית-צרפתייה שנחטפה על ידי ארגון הטרור חמאס במהלך הטבח בפסטיבל נובה ליד רעים, כחלק ממתקפת הפתע על ישראל ב-7 באוקטובר 2023. הסרטון שלה מהשבי ושחרורה לאחר מכן ב-30 בנובמבר התפרסמו בתקשורת הבין-לאומית, וסיפורה סוקר בכל רחבי העולם. מייה נולדה לקרן ודוד שם. היא גדלה והתחנכה בשוהם, בת שנייה במשפחה בת ארבעה ילדים. בתום שירותה בצה"ל החלה לעבוד במכון קעקועים. ב-7 באוקטובר 2023 תקפו מחבלי חמאס את פסטיבל המוזיקה "נובה" ליד קיבוץ רעים, כחלק ממתקפת הפתע על ישראל. במהלך הטבח במסיבה נרצחו 383 אזרחים וארבעים נלקחו כבני ערובה לרצועת עזה. שם השתתפה בפסטיבל עם חברה, אליה טולדנו בן ה-28. בסביבות השעה 6:30 בבוקר, כשהתחילו להישמע אזעקות, שם וטולדנו החלו לנסוע לכיוון ביתם. לאחר 25 דקות, חיכו להם שני טנדרים ובהם מחבלים חמושים. המחבלים ירו על חלונות הרכב, ואחד מהם ירה בידה. "ירו לנו על החלונות. אחד החמאסניקים הסתכל עליי וירה לי ביד מטווח מאוד קצר. צעקתי 'אין לי יד!' אמרתי 'שמע ישראל', לא רציתי למות", היא סיפרה. לאחר מכן, אחד המחבלים החל לגעת בפלג גופה העליון, ואחר הסיע אותה לרצועת עזה כשהיא אוחזת בידה הפצועה. "משום מקום בא רכב עם ארבעה מחבלים. אחד מהם משך אותי מהשיער, הכניס אותי לרכב, הוריד לי את הראש – ונסענו לעזה", אמרה. בדצמבר מאוחר יותר, גופתו של טולדנו התגלתה וחולצה על ידי כוחות של חטיבה 551 ומיחידה 504 באגף המודיעין במבצע מיוחד. כשהגיעה לעזה הכניסו אותה לתוך חדר אחורי של בית חולים. את פצע הירי בידה ניתח וטרינר באמצעות חתיכת פלסטיק, ובמשך שלושה ימים הייתה בלי הרדמה או משככי כאבים. יום לאחר הניתוח הכריחו אותה להצטלם לסרטון התעמולה לחמאס, ולשבח את התנאים בשבי. לאחר מכן הורו לה לעטות חיג'אב והיא הועברה לחדר פנימי בו גרים אשתו וילדיו של המחבל. הילדים נהגו ללעוג ולצחוק עליה. אשתו הייתה מביאה לו אוכל, בלי להביא דבר למייה. "אשתו נכנסה פעם בכמה ימים, דיברה איתו, הביאו לו אוכל, קפה, תה, ולי כלום. היו ימים שהיא לא הייתה נותנת לי לאכול בכלל" היא אמרה. בבית אחר היא בישלה אוכל לשוביה בכדי להקליל את האווירה, "זה היה להירצח, או לעשות להם 'טבחה', או להיאנס". חמאס פרסם את הסרטון של שם ב-16 באוקטובר, תשעה ימים לאחר החטיפה. בסרטון היא אומרת שהיא נפצעה ומתחננת להחזיר אותה למשפחתה. היא אמרה: "אני רק מבקשת שיחזירו אותי הביתה כמה שיותר מהר למשפחה שלי. בבקשה תוציאו אותנו מפה כמה שיותר מהר. בבקשה." בנוסף, נאלצה לשבח את התנאים בשבי ולהודות למחבלים. "היו אנשים טובים ונחמדים, ואוכל טוב". ממשלת צרפת גינתה את הסרטון והובילה את אמה של שם, קרן, לקיים מסיבת עיתונאים בתל אביב הקוראת לשחרורה המיידי. שם הועברה בין בתים בעזה באמצעות אמבולנס. מספר ימים לפני שחרורה, היא נלקחה לתוך מנהרות חמאס בעומק של כ־60 מטר, שם נתקלה לראשונה בבני ערובה ישראלים אחרים במהלך השבי. שם הייתה אחת מ-105 בני הערובה ששוחררו לאחר 54 ימים בשבי ב-30 בנובמבר במהלך הפסקת האש הזמנית. נשיא צרפת עמנואל מקרון תיאר את שחרורה כ"שמחה גדולה". מטה משפחות החטופים והנעדרים שיבח את "רוח הלחימה" שלה. מספר שבועות לאחר מכן התראיינה לערוץ 12 וערוץ 13, הראיונות שודרו ב-29 בדצמבר. שם תיארה את התנאים הקשים בשבי, וזאת יחד עם מספר ראיונות של חטופים נוספים ששוחררו וסיפרו על היחס הגרוע והתנאים הקשים. היא אמרה: ”עברתי שואה, כולם שם מחבלים, אין שם אזרח אחד תמים”. לאחר שחרורה, פיתחה שם אפילפסיה כתוצאה מהטראומה ומחוסר השינה במהלך השבי. סיפורה סוקר בערוצי חדשות בעולם, ביניהם BBC, CNN, ניו יורק טיימס, פוקס ניוז ועוד. חשבון האינסטגרם שלה הגיע תוך זמן קצר למעל 250 אלף עוקבים. באוגוסט 2024 נבחרה לדגמן את קולקציית שמלות הכלה של המעצבת ריקי דלאל. מתקפת הפתע על ישראל (2023) הטבח בפסטיבל נובה מלחמת חרבות ברזל מדיה וקבצים בנושא מייה שם בוויקישיתוף מייה שם, ברשת החברתית אינסטגרם מייה שם, במסד הנתונים הקולנועיים IMDb (באנגלית) חני אדרי, ‏מייה שם משחזרת: "עברתי שואה, כולם שם מחבלים", באתר "סרוגים", 28 בדצמבר 2023 "אתה היית התקווה שלי בשבי": מייה שם נפרדת מאליה טולדנו, שגופתו חולצה מעזה, באתר ישראל היום, 16 בדצמבר 2023 יעל פרידסון, יהונתן ליס, אמה של החטופה מייה שם: "קוראת למנהיגי העולם להחזיר אותה במצב שראינו", באתר הארץ, 17 באוקטובר 2023 חוזרת הביתה: מייה שם השתחררה מבית החולים והתקבלה בהתרגשות על ידי תושבי שוהם, באתר ‏מאקו‏, 5 בדצמבר 2023 Ivana Kottasová, Hamas releases first video of a hostage taken to Gaza, CNN, ‏17 באוקטובר 2023 "כמו חיה בגן חיות": כך סיקרו בעולם את עדותה של מיה שם ששוחררה מהשבי, באתר מעריב אונליין, 30 בדצמבר 2023 Carlo Versano, Hamas Executes Supernova Festival Hostage Who Was Kidnapped With Freed Captive Mia Schem, The Messenger, ‏15 בדצמבר 2023 HE FR EN ES מייה עדיין שם, באתר מייה שם בהרצליה התרגשות גדולה לאור שחרורה של מייה שם, באתר עיריית הרצליה, ‏30 בנובמבר 2023 ברהנו טגניה, ‏תחקיר המשטרה חושף: 364 נטבחו במסיבת הטבע ברעים, באתר ‏מאקו‏, 17 בנובמבר 2023 אלון חכמון, ‏תחקיר המשטרה חושף: כך מסיבת הטבע הפכה לפיגוע הטרור הגדול בתולדות ישראל, באתר מעריב אונליין, 18 בנובמבר 2023 שי גל, ‏"אמרו שלא אצא משם בחיים, התנצלתי בפני החטופים כששיחררו אותי": העדות מהשבי של מייה שם, באתר ‏מאקו‏, 29 בדצמבר 2023 נינה פוקס, צה"ל חילץ את גופתו של אליה טולדנו מרצועת עזה, באתר ynet, 15 בדצמבר 2023 אור רביד, ‏צה"ל חילץ את גופתו של החטוף אליה טולדנו ז"ל מרצועת עזה, באתר ‏מאקו‏, 15 בדצמבר 2023 יעל צ'כנובר, ציניות ואכזריות עד הרגע האחרון: חמאס אילץ את מייה "לשבח" את התנאים בשבי, באתר ynet, 1 בדצמבר 2023 "אם את בוכה, מאיימים לשלוח אותך למנהרות": מייה שם משחזרת, באתר וואלה, 29 בדצמבר 2023 טל שלו, נשיא צרפת: "קורא לשחרורה המיידי וללא תנאי של מייה שם", באתר חמ"ל, ‏17 באוקטובר 2023 Spiro, Amy, Freed hostage Mia Schem: ‘I experienced hell. There are no innocent civilians in Gaza’, The Times of Israel, ‏19 בדצמבר 2023 Gavrielov, Nadav, An Israeli hostage describes her time in captivity in searing detail., ניו יורק טיימס, ‏30 בדצמבר 2023 FitzGerald, James, Mia Schem: Wounded festival-goer in Hamas hostage video freed, BBC, ‏30 בנובמבר 2023 מייה שם, שחזרה מהשבי, חושפת: "הפרצוף של המחבל עוד בראש שלי", באתר מעריב אונליין, 29 בדצמבר 2023 ליאור ורוצלבסקי, "עברתי שואה, כולם שם מחבלים": מייה שם מספרת הכול על השבי, באתר חדשות 13, 29 בדצמבר 2023 מאור בן הרוש‏, מהשבי בעזה לשמלת כלה: מייה שם בקמפיין ניצחון, באתר וואלה, 18 באוגוסט 2024